**Analýza vplyvov na podnikateľské prostredie**

**Názov materiálu:** Návrh zákona, ktorým sa mení a dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov

**Predkladateľ:** Ministerstvo vnútra Slovenskej republiky

**3.1 Náklady regulácie**

***3.1.1 Súhrnná tabuľka nákladov regulácie***

*Tabuľka č. 1: Zmeny nákladov (ročne) v prepočte na podnikateľské prostredie (PP), vyhodnotenie mechanizmu znižovania byrokracie a nákladov, náklady goldplatingu[[1]](#footnote-1) na podnikateľské prostredie.*

*Nahraďte rovnakou tabuľkou po vyplnení Kalkulačky nákladov podnikateľského prostredia, ktorá je povinnou prílohou tejto analýzy a nájdete ju na* [*webovom sídle MH SR*](https://www.mhsr.sk/podnikatelske-prostredie/lepsia-regulacia/regulacne-zatazenie/kalkulacka-nakladov-regulacie)*, (ďalej len „Kalkulačka nákladov“):*

|  |  |  |
| --- | --- | --- |
| ***TYP NÁKLADOV*** | **Zvýšenie nákladov v € na PP** | **Zníženie nákladov v € na PP** |
| ***A.Dane, odvody, clá a poplatky, ktorých cieľom je znižovať negatívne externality*** | **0** | **0** |
| ***B. Iné poplatky*** | **0** | **0** |
| ***C. Sankcie a pokuty*** | **0** | **0** |
| ***D. Nepriame finančné náklady*** | **0** | **0** |
| ***E. Administratívne náklady*** | **13 622** | **6 811** |
| ***Spolu = A+B+C+D+E*** | **13 622** | **6 811** |
|  |  |  |
| ***Harmonizácia práva EÚ*** | **Zvýšenie nákladov v € na PP** | **Zníženie nákladov v € na PP** |
| ***F. Úplná harmonizácia práva EÚ*** *(okrem daní, odvodov, ciel a poplatkov, ktorých cieľom je znižovať negatívne externality)* | **0** | **0** |
| ***G. Goldplating*** | **0** | **0** |
|  |  |  |
|  |  |  |
| *VÝPOČET PRAVIDLA 1in2out:* | **IN** | **OUT** |
| *H****.*** *Náklady okrem výnimiek = B+D+E-F* | **13 622** | **6 811** |

***3.1.2 Výpočty vplyvov jednotlivých regulácií na zmeny v nákladoch podnikateľov***

*Tabuľka č. 2: Výpočet vplyvov jednotlivých regulácií (nahraďte rovnakou tabuľkou po vyplnení Kalkulačky nákladov):*

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **P.č.** | **Zrozumiteľný a stručný opis regulácie  (dôvod zvýšenia/zníženia nákladov na PP a dôvod ponechania nákladov na PP, ktoré su goldplatingom)** | **Číslo normy** (zákona, vyhlášky a pod.) | **Lokalizácia (§, ods., čl.,...)** | **Pôvod regulácie:** SK/EÚ úplná harm./ goldplating | **Účinnosť regulácie** | **Kategória dotk. subjektov** | **Počet dotk. subjektov spolu** | **Vplyv na 1 podnik. v €** | **Vplyv na kategóriu dotk. subjektov v €** | **Druh vplyvu** In (zvyšuje náklady) /  Out (znižuje náklady) / Nemení sa | **1in2out  celkom** | **Goldplating celkom** |  |  |
|  |  |
|  |  |
|  |  |
|  |  |
|  |  |
| 1 | Zrušenie povinnosti prikladať fotografiu k žiadosti o pobyt na účel podnikania  (dôvod zvýšenia/zníženia nákladov na PP a dôvod ponechania nákladov na PP, ktoré su goldplatingom) | Zákon č. 404/2011 Z. z. | § 32 ods. 2 | 1.SK | 01.07.25 | Všetky kategórie podnikov | 700 | 10 | 6 811 | Out (znižuje náklady) | 6 811 | 0 |  |  |
| 2 | Zavedenie povinnosti predkladať podnikateľský zámer v každom prípade | Zákon č. 404/2011 Z. z. | § 32 ods. 5 písm. a) | 1.SK | 01.07.25 | Všetky kategórie podnikov | 700 | 10 | 6 811 | In (zvyšuje náklady) | 6 811 | 0 |  |  |
| 3 | Zavedenie povinnosti predkladať podnikateľský zámer v preklade do úradného jazyka | Zákon č. 404/2011 Z. z. | § 126 ods. 4 | 1.SK | 01.07.25 | Všetky kategórie podnikov | 700 | 10 | 6 811 | In (zvyšuje náklady) | 6 811 | 0 |  |  |

***3.1.3 Doplňujúce informácie k spôsobu výpočtu vplyvov jednotlivých regulácií na zmenu nákladov***

*Osobitne pri každej regulácii s vplyvom na PP zhodnotenom v tabuľke č. 2 uveďte doplňujúce informácie tak, aby mohol byť skontrolovaný spôsob a správnosť výpočtov. Uveďte najmä, ako ste vypočítali vplyvy a z akého zdroja ste čerpali početnosti (uveďte aj link na konkrétne štatistiky, ak sú dostupné na internete). Jednotlivé regulácie môžu mať jeden alebo viac typov nákladov (A. Dane, odvody, clá a poplatky, ktorých cieľom je znižovať negatívne externality, B. Iné poplatky, C. Sankcie, D. Nepriame finančné náklady, E. Administratívne náklady). Rozčleňte ich a vypočítajte v súlade s metodickým postupom.*

Zmena a úprava doterajšieho systému udeľovania prechodného pobytu na účel podnikania bude spojená s negatívnym aj pozitívnym vplyvom na podnikateľské prostredie.

1. Zrušenie povinnosti prikladať fotografiu k žiadosti o pobyt na účel podnikania

Pozitívnym vplyvom bude zníženie administratívnej záťaže pre štátnych príslušníkov tretích krajín žiadajúcich o udelenie prechodného pobytu na účel podnikania, a to zrušením povinnosti prikladať k žiadosti o udelenie pobytu fotografiu. Uvedeným spôsobom sa zníži počet predkladaných dokumentov, čo ušetrí čas a náklady na zaobstaranie fotografie.

Ide o jednorazový úkon, nakoľko fotografia sa prikladá len k žiadosti o udelenie/obnovenie pobytu.

2. Zavedenie povinnosti predkladať podnikateľský zámer v každom prípade

K negatívnym vplyvom patrí zavedenie povinnosti pre štátnych príslušníkov tretích krajín predkladať podnikateľský zámer v každom prípade žiadosti o udelenie prechodného pobytu na účel podnikania. Dôvodom je potreba sprehľadnenia, regulácie a lepšej kontroly podnikateľskej činnosti štátnych príslušníkov tretích krajín na území Slovenskej republiky. Zavedenie tohto opatrenia však bude znamenať, že štátnym príslušníkom tretích krajín – podnikateľom pribudne administratívna povinnosť vypracovať podnikateľský zámer, a to aj v prípade tých osôb, kde to v predchádzajúcom období nebolo požadované (napr. pri založení živnosti).

Ide o jednorazový úkon, nakoľko vypracovaný podnikateľský zámer sa prikladá len k žiadosti o udelenie prechodného pobytu na účel podnikania.

3. Zavedenie povinnosti predkladať podnikateľský zámer v preklade do úradného jazyka

K negatívnym vplyvom patrí aj zavedenie povinnosti pre štátnych príslušníkov tretích krajín predkladať podnikateľský zámer v preklade do úradného jazyka. Dôvodom je potreba sprehľadnenia, regulácie a lepšej kontroly podnikateľskej činnosti štátnych príslušníkov tretích krajín na území Slovenskej republiky. Zavedenie tohto opatrenia však bude znamenať, že štátnym príslušníkom tretích krajín – podnikateľom pribudne administratívna povinnosť predložiť podnikateľský zámer v úradnom jazyku, čo si bude v niektorých prípadoch vyžadovať zabezpečenie prekladu do úradného jazyka.

Ide o jednorazový úkon, nakoľko vypracovaný podnikateľský zámer sa prikladá len k žiadosti o udelenie prechodného pobytu na účel podnikania.

K negatívnym vplyvom patrí aj zavedenie regulácie počtu štátnych príslušníkov tretích krajín – potencionálnych podnikateľov, ktorým bude udelený prechodný pobyt na účel podnikania. Návrhom zákona, ktorým sa mení a dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov (ďalej len „návrh zákona“) sa mení systém prijímania týchto štátnych príslušníkov tretích krajín na územie Slovenskej republiky tým, že budú zavedené kvóty na ich maximálny počet v priebehu kalendárneho roka – pričom pôjde o zníženie ich počtu. S uvedenou zmenou bude spojený možný pokles ich hospodárskeho prínosu do ekonomiky SR.

Pozitívnym vplyvom bude aj zníženie administratívnej záťaže pre pracovníkov zastupiteľských úradov SR v zahraničí z dôvodu prijímania presne učeného počtu žiadostí o udelenie prechodného pobytu na účel podnikania v súlade so stanovenými kvótami – možnosť regulácie, zníženie administratívnej záťaže policajných útvarov konajúcich vo veci udelenia pobytu, ako aj zníženie administratívnej záťaže Ministerstva hospodárstva SR v súvislosti s vyhodnocovaním miery hospodárskeho prínosu podnikateľov – cudzincov pre SR.

Pri hodnotení vplyvov sme vychádzali zo štatistických údajov získaných z informačných systémov MV SR.

Keďže stanovenie kvóty na počet udelených povolení na prechodný pobyt na účel podnikania za 1 kalendárny rok presne určuje počet budúcich podnikateľských subjektov – 700, bolo možné pomerne presne vyčísliť dopad navrhovaných administratívnych zmien na podnikateľské subjekty v prípadoch zavedenia povinnosti predkladať podnikateľský zámer v každom prípade a zároveň v preklade do úradného jazyka, ako aj v prípade zrušenia povinnosti prikladať k žiadosti o udelenie pobytu fotografiu.

Čo sa však týka vyčíslenia vplyvu na podnikateľské prostredie z pohľadu prínosu, resp. jeho poklesu pre hospodárstvo Slovenskej republiky, nie je možné dospieť ku konkrétnym číslam. Zo štatistických údajov vyplýva, že za rok 2024 bolo podaných spolu 10 256 žiadostí štátnych príslušníkov tretích krajín o tento druh pobytu. V prípade zníženia tohto počtu na stanovených 700 ks podaných žiadostí za rok, pôjde o výpadok cca 9556 žiadateľov o prechodný pobyt na účel podnikania. Ministerstvo vnútra SR však nevedie prehľad o úspešnosti podnikania štátnych príslušníkov tretích krajín, ani o ich prínose pre hospodárstvo Slovenskej republiky.

Z informačných zdrojov MV SR však vyplýva, že v nemalom počte prípadov žiadateľov o udelenie pobytu na účel podnikania dochádza k fiktívnemu splneniu niektorých zákonných podmienok a následne po udelení pobytu k zneužívaniu udelených povolení na pobyt na nelegálnu migráciu do iných členských štátov, resp. štátni príslušníci tretích krajín nevykonávajú účel podnikania, ale sa nelegálne zamestnávajú. Napr. v roku 2024 sa inšpektoráty práce naďalej stretávali s nelegálnym zamestnávaním štátnych príslušníkov tretích krajín s udeleným pobytom na účel podnikania, ktorí však vykonávali závislú prácu. Predpokladáme, že je to práve tento fenomén tzv. fiktívnych živností, ktorý sa podieľa na výraznom poklese počtu štátnych príslušníkov tretích krajín vykonávajúcich prácu v klasických pracovnoprávnych vzťahoch.

Celková otázka hospodárskeho prínosu cudzincov, ktorí si takýmto spôsobom legalizujú svoj pobyt, pričom častokrát vykonávajú svoju všetku ekonomickú činnosť v zahraničí a zvyšné finančné prostriedky remitujú do krajiny pôvodu, je teda otázna.

***3.1.4 Odôvodnenie goldplatingu podľa bodu 4 časti III jednotnej metodiky a ďalšie doplňujúce informácie[[2]](#footnote-2)***

*Požadované informácie uveďte osobitne ku každému identifikovanému goldplatingu (ku každej hodnotenej regulácii s goldplatingom osobitne).*

*Uveďte odôvodnenie goldplatingu z hľadiska jeho nespochybniteľnej nevyhnutnosti. Odôvodnenie doložte dôkladným hodnotením prínosov a nákladov. Uveďte zvážené alternatívne riešenia..*

*Zároveň uveďte konkrétne informácie súvisiace s kategóriou goldplatingu podľa jednotnej metodiky, najmä: na aké subjekty sa nad rámec navrhuje rozšíriť pôsobnosť smernice a z akého dôvodu; aké požiadavky sa navyšujú a na aké subjekty nad rámec minimálnych požiadaviek smernice; aká menej prísnejšia výnimka alebo úprava vyplývajúca zo smernice nebola využitá a prečo; z akého dôvodu sa navrhujú prísnejšie sankčné režimy; z akého dôvodu sa navrhuje skoršia transpozícia; z akého dôvodu sa ponechávajú v platnosti už existujúce prísnejšie vnútroštátne požiadavky.*

*Využitie goldplatingu pri transpozícii alebo implementácii legislatívy EÚ je v zásade nežiadúce, keďže takýto postup môže viesť k zníženiu konkurencieschopnosti domácich podnikov v porovnaní s podnikmi z krajín, kde právne predpisy nie sú natoľko prísne. Využitie goldplatingu predkladateľom je preto prípustné iba vo výnimočných prípadoch, riadne odôvodnených a vysvetlených v analýze vplyvov na podnikateľské prostredie z hľadiska jeho nevyhnutnosti, spoločenského významu, nákladov, prekonzultovaných s dotknutými podnikateľmi a posúdených Komisiou.*

Čo sa týka identifikovaného goldplatingu v rámci návrhu novely zákona, tento sa netýka priamo podnikateľského prostredia. Nejde o transpozíciu žiadnej novej európskej smernice, ale len o menšie zmeny existujúcich služieb, ktorými budú nepriamo zasiahnutí aj štátni príslušníci tretích krajín žiadajúci o udelenie prechodného pobytu na účel podnikania. Konkrétne sa jedná o zrušenie povinnosti prikladať k žiadostiam o udelenie pobytu fotografiu tváre.

**3.2 Vyhodnotenie konzultácií s podnikateľskými subjektmi pred predbežným pripomienkovým konaním**

*Uveďte formu konzultácií vrátane zdôvodnenia jej výberu a trvanie konzultácií, termíny stretnutí. Uveďte spôsob oslovenia dotknutých subjektov, zoznam konzultujúcich subjektov, tiež link na webovú stránku, na ktorej boli konzultácie zverejnené.*

*Uveďte hlavné body konzultácií a ich závery.*

*Uveďte zoznam predložených alternatívnych riešení problematiky od konzultujúcich subjektov, ako aj návrhy od konzultujúcich subjektov na zníženie nákladov regulácií na PP, ktoré neboli akceptované a dôvod neakceptovania.*

*Alternatívne namiesto vypĺňania bodu 3.2 môžete uviesť ako samostatnú prílohu tejto analýzy Záznam z konzultácií obsahujúci požadované informácie.*

Materiál je predkladaný v skrátenom legislatívnom konaní, preto konzultácie s podnikateľskými subjektmi pred predbežným pripomienkovým konaním neprebehli.

**3.3 Vplyvy na konkurencieschopnosť a produktivitu**

*Dochádza k vytvoreniu resp. k zmene bariér na trhu?* **Nie**

*Bude sa s niektorými podnikmi alebo produktmi zaobchádzať v porovnateľnej situácii rôzne (napr. špeciálne režimy pre mikro, malé a stredné podniky tzv. MSP)?* **Nie**

*Ovplyvňuje zmena regulácie cezhraničné investície (príliv/odliv zahraničných investícií resp. uplatnenie slovenských podnikov na zahraničných trhoch)?* **Nie**

*Ovplyvní dostupnosť základných zdrojov (financie, pracovná sila, suroviny, mechanizmy, energie atď.)?* **Nie**

*Ovplyvňuje zmena regulácie inovácie, vedu a výskum?* **Nie**

*Ak bol identifikovaný goldplating, prispieva k zníženiu konkurencieschopnosti a produktivity?* **n/a** *Akým spôsobom?* **n/a**

*Ako prispieva zmena regulácie k cieľu Slovenska mať najlepšie podnikateľské prostredie spomedzi susediacich krajín EÚ?* **n/a**

***Konkurencieschopnosť:***

*Na základe uvedených odpovedí zaškrtnite a popíšte, či materiál konkurencieschopnosť:*

*☐ zvyšuje ☐ nemení ☐ znižuje*

***Produktivita:***

*Aký má materiál vplyv na zmenu pomeru medzi produkciou podnikov a ich nákladmi?*

**n/a**

*Na základe uvedenej odpovede zaškrtnite a popíšte, či materiál produktivitu:*

*☐ zvyšuje ☐ nemení ☐ znižuje*

**3.4 Iné vplyvy na podnikateľské prostredie**

*Ak má materiál vplyvy na PP, ktoré nemožno zaradiť do predchádzajúcich častí, či už pozitívne alebo negatívne, tu ich uveďte. Patria sem:*

1. *vplyvy súvisiace so žiadosťami o alebo prijímaním dotácií, fondov, štátnej pomoci a čerpaním iných obdobných foriem podpory zo strany štátu, keďže sú sprievodným javom uchádzania sa či získania benefitov, na ktoré nie je právny nárok priamo zo zákona, ale vzniká na základe prejavu vôle dotknutého subjektu;*
2. *regulované ceny podľa zákona č. 18/1996 Z. z. o cenách;*
3. *iné vplyvy, ktoré predpokladá materiál, ale nemožno ich zaradiť do častí 3.1 a 3.3.,*
4. *iné vplyvy podľa písm. a) až c), ktoré sú goldplatingom.*

1. Definícia goldplatingu je uvedená v bode 4 časti III. jednotnej metodiky. [↑](#footnote-ref-1)
2. Informácie sa uvádzajú iba v prípade, ak sa predkladaným návrhom regulácie vykonáva transpozícia smernice EÚ a bol identifikovaný goldplating podľa tabuľky zhody alebo sa vykonáva implementácia nariadenia EÚ s goldplatingom. Informácie sa uvádzajú aj v prípade (ak nejde o transpozíciu smernice EÚ alebo implementáciu nariadenia EÚ), ak sa predloženým návrhom odstraňuje goldplating, ktorého pôvod je v skoršom zachovaní existujúcej právnej úpravy (existujúcich vnútroštátnych požiadaviek). [↑](#footnote-ref-2)